Diari Oficial de la Generalitat Valenciana


Sumari del DOGV 2920, del 31-01-1997 (1997/835659)

RESOLUCIÓ de 18 de desembre de 1996, del conseller d'Obres Públiques, Urbanisme i Transports, per la qual s'aprova definitivament la modificació puntual del Pla General de Castelló de la Plana relativa a la subdivisió i reordenació de la UE 46-A i 46B.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2920

Data del DOGV
:   31-01-1997

Secció del DOGV
:   ALTRES DISPOSICIONS

Número del document
:   1997/835659


Data del document
:   18-12-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 18 de desembre de 1996, del conseller d'Obres Públiques, Urbanisme i Transports, per la qual s'aprova definitivament la modificació puntual del Pla General de Castelló de la Plana relativa a la subdivisió i reordenació de la UE 46-A i 46B.  
Vist l'expedient relatiu a la modificació del Pla General Municipal d'Ordenació de Castelló de la Plana, sobre la subdivisió i reordenació de la UE 46-A i 46-B i, d'acord amb els següents  
Antecedents de fet  
Primer  
El ple de l'Ajuntament de Castelló va acordar, el 27 de juny de 1996, exposar al públic la modificació, cosa que va dur a terme mitjançant els anuncis publicats en el periòdic Mediterráneo, el 4 de juliol de 1996; en el Butlletí Oficial de la Província núm. 86, el 16 de juliol de 1996, i en el Diari Oficial de la Generalitat Valenciana núm. 2.804, el 2 d'agost de 1996. Una vegada transcorregut el període d'informació pública, durant el qual no es van formular al·legacions, el ple va aprovar provisionalment la modificació el 26 de setembre de 1996.  
En relació amb aquesta modificació, el director general d'Urbanisme i Ordenació Territorial va emetre un informe previ favorable el 30 d'abril de 1996.  
Segon  
El projecte de modificació està integrat per una memòria justificativa i plànols.  
Tercer  
La Comissió Territorial d'Urbanisme de Castelló, reunida en la sessió de 10 de desembre de 1996, va emetre un informe favorable sobre l'expedient de referència.  
Quart  
El 16 de desembre de 1996, aquesta Conselleria d'Obres Públiques, Urbanisme i Transports, d'acord amb el dictamen del Servei de Coordinació Territorial i a proposta de la Direcció General d'Urbanisme i Ordenació Territorial, va informar favorablement sobre l'aprovació definitiva d'aquesta modificació del Pla General d'Ordenació Urbana de Castelló de la Plana.  
Fonaments de dret  
Primer  
Respecte del procediment, s'han complert les prescripcions legalment establertes per a les modificacions dels plans generals d'aquesta mena, que les constitueixen els articles 38 i següents per remissió del 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). També s'han sol·licitat els diferents informes preceptius.  
Segon  
Quant al fons de l'assumpte, el Pla General de Castelló actualment en vigor estableix que la unitat d'actuació número 46 es regirà per l'ordenança ZU-11. L' annex d'aquesta ordenança fixa les condicions de disseny i de volum d'aquella unitat d'execució.  
El 1994 l'ajuntament va procedir a la subdivisió de la unitat d'actuació número 46 en dues unitats, la 46-A i la 46-B.  
La finalitat del document ara elaborat és doble:  
a) D'una banda, per a facilitar la gestió d'aquesta unitat, queda subdividida en quatre unitats d'execució.  
b) D'altra banda, es reordena el volum edificable i es reubica la zona verda. Es manté l'edificabilitat total i la superfície de la dotació.  
A la unitat d'actuació núm. 46 li és d'aplicació l'ordenança ZU-11, que va ser creada per la modificació puntual del Pla General de Castelló, aprovada definitivament el 14 de juny de 1988. L'annex de l'ordenança ZU-11 estableix les condicions de volum i disseny de cadascuna de les unitats d'actuació a què és d'aplicació, amb la qual cosa en queda plenament definida la qualificació urbanística. Així, i en el cas de la unitat d'execució 46, l'esmentat annex conté l'assignació detallada dels usos, cosa que es tradueix en la previsió d'una zona verda i uns blocs edificables.  
La reordenació de volums que es pretén dur a terme comporta una xicoteta modificació de l'ús urbanístic de la zona verda establerta pel pla general, per la qual cosa no és possible recórrer a la figura de l'estudi de detall, sinó que el que és correcte, tal com proposa ara l'ajuntament, és fer una modificació puntual del pla general. En aquest sentit es va pronunciar ja la Comissió Territorial d'Urbanisme de Castelló en l'acord de 14 de novembre de 1994, en el qual es va recordar a l'ajuntament que els estudis de detall d'unitats d'actuació qualificades de ZU-11 no podien alterar les zones verdes dissenyades en l'annex de l'ordenança ZU-11.  
Aquesta modificació no incrementa la superfície edificable i manté també la superfície de la zona verda, de manera que no hi ha una disminució en la superfície de les zones verdes abans previstes sinó una ubicació diferent dins de la unitat d'execució.  
Tercer  
El conseller d'Obres Públiques, Urbanisme i Transports és l'òrgan competent per a la resolució d'aquest expedient, amb l'informe previ de la Comissió Territorial d'Urbanisme, d'acord amb l'article 55.4 i la disposició transitòria novena de la LRAU, en relació amb la disposició transitòria tercera del Decret 77/1996, de 16 d'abril.  
Vistos els preceptes legals esmentats i la resta de normativa aplicable, d'acord amb l'informe de la Comissió Territorial d'Urbanisme de Castelló, resolc:  
Aprovar definitivament la modificació puntual del Pla General de Castelló de la Plana relativa a la subdivisió i reordenació de la UE 46-A i 46-B.  
Aquesta resolució entrarà en vigor el mateix dia de la publicació en el Diari Oficial de la Generalitat Valenciana. Amb aquesta publicació no n'és necessària la notificació individualitzada.  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptats des del dia de la notificació o publicació d'aquesta. Per a la interposició del recurs esmentat és requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que s'estime oportú.  
València, 18 de desembre de 1996.- El conseller d'Obres Públiques, Urbanisme i Transports: Luis Fernando Cartagena Travesedo.